|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΧΑΪΑΣ****ΔΗΜΟΣ ΠΑΤΡΕΩΝ****Δ/ΝΣΗ Αρχιτεκτονικού Έργου – Η/Μ** |  **ΕΡΓΟ:****ΧΡΗΜΑΤΟΔΟΤΗΣΗ:** | **ΑΡΧΙΤΕΚΤΟΝΙΚΟΣ ΔΙΑΓΩΝΙΣΜΟΣ ΙΔΕΩΝ ΓΙΑ ΤΟ** **ΚΕΝΤΡΟ ΑΠΟΤΕΦΡΩΣΗΣ ΝΕΚΡΩΝ (ΚΑΝ) ΚΑΙ ΑΠΟΤΕΦΡΩΣΗΣ ΟΣΤΩΝ** **ΙΔΙΟΙ ΠΟΡΟΙ (ΚΑ: 30.7413.00009)** |
|  |  |  |

**ΦΑΚΕΛΟΣ ΔΙΑΓΩΝΙΣΜΟΥ**

(Συντάσσεται βάσει του άρθρου 4 της υπαριθμ. 26804/2011 απόφασης Υ.Π.Ε.Κ.Α.- ΦΕΚ 1427Β/2011, όπως τροποποιήθηκε με την υπαριθμ. 22186/2012 απόφαση Υ.Π.Ε.Κ.Α. – ΦΕΚ 1494Β/2012).

**ΠΕΡΙΕΧΟΜΕΝΑ:**

Α. ΤΕΥΧΟΣ ΤΕΧΝΙΚΩΝ ΔΕΔΟΜΕΝΩΝ

Α1. ΣΚΟΠΟΣ ΤΟΥ ΔΙΑΓΩΝΙΣΜΟΥ

Α2 ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ

Β. ΙΣΧΥΟΥΣΕΣ ΔΙΑΤΑΞΕΙΣ- ΠΡΟΔΙΑΓΡΑΦΕΣ

Γ. ΕΙΔΟΣ ΔΙΑΓΩΝΙΣΜΟΥ - ΣΥΜΜΕΤΟΧΗ

Δ. ΠΡΟΕΚΤΙΜΗΣΗ ΔΑΠΑΝΗΣ

ΠΑΤΡΑ

ΟΚΤΩΒΡΙΟΣ 2018

**Α. ΤΕΥΧΟΣ ΤΕΧΝΙΚΩΝ ΔΕΔΟΜΕΝΩΝ**

**A.1 Σκοπός του Διαγωνισμού**

Σκοπός του Αρχιτεκτονικού διαγωνισμού είναι η αναζήτηση πρωτότυπων σχεδιαστικών προτάσεων για την κατασκευή του κτηρίου του Κέντρου Αποτέφρωσης Νεκρών (ΚΑΝ) και Αποτέφρωσης Οστών (ΚΑΟΝ) εντός του κοινωφελούς χώρου Β32 του ΒΙΠΑ-ΒΙΟΠΑ Δήμου Πατρέων καθώς και η διαμόρφωση του περιβάλλοντος χώρου.

Η δημιουργία Κέντρου Αποτέφρωσης Νεκρών και Αποτέφρωσης Οστών ανατρέπει του συνήθεις τρόπους διάθεσης νεκρών στην Ελλάδα, αναδεικνύοντας το δικαίωμα της θρησκευτικής ελευθερίας κάθε ατόμου αλλά και το δικαίωμα στην ελεύθερη έκφραση και την ελεύθερη ανάπτυξη της προσωπικότητας. Η υλοποίηση του έργου θα έχει σημαντικά οικονομικά, κοινωνικά και περιβαλλοντικά πλεονεκτήματα για την πόλη.

Ως τυπολογία, το αποτεφρωτήριο θεωρείται βιομηχανικό κτήριο αφού η κύρια λειτουργία του περιλαμβάνει πολύπλοκες τεχνολογίες για την επεξεργασία των υπολειμμάτων καύσης κ.λπ. Ωστόσο, η αρχιτεκτονική πρόταση θα πρέπει να λάβει υπόψη τη λειτουργική ιδιαιτερότητα της αποτέφρωσης, η οποία εμπεριέχει τη χρηστικότητα αλλά και την τελετουργία, ώστε να μην δημιουργηθεί ένας αμφίσημος χώρος, χωρίς ταυτότητα.

Κατά συνέπεια, βασική επιδίωξη της αρχιτεκτονικής προσέγγισης θα πρέπει να είναι η αποφυγή μίας κατασκευής μονολιθικού όγκου με ουδέτερο βιομηχανικό κέλυφος. Σκοπός του διαγωνισμού είναι να προωθηθεί μία πρωτότυπη αρχιτεκτονική σύνθεση η οποία θα προσδώσει στο κτήριο ένα ισχυρό συμβολικό και εμβληματικό χαρακτήρα, καθιστώντας το "τοπόσημο" της περιοχής.

Ζητούμενο είναι μία ολοκληρωμένη παρέμβαση – πρόταση αξιοποίησης και αναβάθμισης του Κ.Φ.Β32, η οποία θα περιλαμβάνει τις κτιριακές υποδομές του ΚΑΝ και ΚΑΟΝ όπως επίσης την ανάπλαση – διαμόρφωση του περιβάλλοντος χώρου.

Η πρόταση που θα υιοθετηθεί, θα συμβάλει στον εκσυγχρονισμό της πόλης, στη λειτουργική, αισθητική και περιβαλλοντική αναβάθμιση του δημόσιου χώρου εισάγοντας μια νέα αντίληψη με αναφορές σε μορφολογικές, βιοκλιματικές και τεχνολογικές προτάσεις. Η λειτουργία των ΚΑΝ και ΚΑΟΝ, η θέση και τα ιδιαίτερα χαρακτηριστικά τους έχουν επίδραση στο ευρύτερο δομημένο και φυσικό περιβάλλον.

**A.1.2 Αντικείμενο του Διαγωνισμού**

Αντικείμενο του διαγωνισμού είναι η διατύπωση ιδεών για τη διαμόρφωση του κτηρίου το οποίο θα λειτουργεί ως Κέντρο Αποτέφρωσης Νεκρών και Αποτέφρωσης Οστών Νεκρών, καθώς και η ανάπλαση - διαμόρφωση του περιβάλλοντος χώρου. Επίσης η αναβάθμιση και η αξιοποίηση του ΚΦ Β32 της περιοχής ΒΙΠΑ-ΒΙΟΠΑ Δήμου Πατρέων, από άποψη αρχιτεκτονική, πολεοδομική, αισθητική, λειτουργική, τεχνική και περιβαλλοντική, κατά τρόπο που να ικανοποιούνται οι στόχοι που περιγράφονται ανωτέρω.

Οι μελετητές θα πρέπει να λάβουν υπ’ όψη ότι οι προτάσεις τους θα πρέπει να είναι τεχνικά και οικονομικά ρεαλιστικές. Στους χώρους του κτιρίου είναι υποχρεωτική η τήρηση όλων των προδιαγραφών προσβασιμότητας και εξυπηρέτησης ατόμων με Αναπηρία ή Εμποδιζόμενων ατόμων.

Ο κοινωφελής χώρος Β32 θα στεγάσει τις λειτουργίες του Κέντρου Αποτέφρωσης Νεκρών και Αποτέφρωσης Οστών Νεκρών, τους χώρους συνάθροισης κοινού, την υπηρεσία αποτέφρωσης των νεκρών με τον απαραίτητο ηλεκτρομηχανολογικό εξοπλισμό και τους απαραίτητους βοηθητικούς χώρους.

Ο συγκεκριμένος χώρος παρέχει τη δυνατότητα υψηλής φύτευσης με δύο και τρεις σειρές δένδρων πλάτους 12 ή και 15 μέτρων. Είναι άμεσα προσβάσιμος από το Αστικό και Περιαστικό δίκτυο της πόλης και είναι διαμορφωμένος πλήρως με ασφαλτοστρωμένους δρόμους και πεζοδρόμια και εγκαταστάσεις όλων των δικτύων (ύδρευση, αποχέτευση, ηλεκτροφωτισμό, τηλεπικοινωνίες) και από την ίδρυσή του (503/1998 Απόφαση Γ.Γ. Π.Δ.Ε. ΦΕΚ 344 Δ'/19-05-1999) επιτρέπει μόνο την εγκατάσταση βιοτεχνιών και επιχειρήσεων γενικότερα χαμηλής όχλησης όπως είναι και το Κ Α.Ν. (παρ. 3 του άρθρου 3 της Κ.Υ.Α. οικ. 20232/10-05-2010 (ΦΕΚ 745Β 731-05-2010).

**Β. ΙΣΧΥΟΥΣΕΣ ΔΙΑΤΑΞΕΙΣ – ΠΡΟΔΙΑΓΡΑΦΕΣ**

Ο παρών Διαγωνισμός διενεργείται με βάση :

1. α) την υπ’αριθμ. Πρωτ. Οικ. 26804/16-06-2011 απόφασης του Υ.ΠΕ.Κ.Α. (Φ.Ε.Κ. 1427Β’/16-06-2011) «Νέο πλαίσιο διενέργειας των αρχιτεκτονικών διαγωνισμών και γενικά των διαγωνισμών μελετών με απονομή βραβείων», όπως τροποποιήθηκε με την υπ’αριθμ. 22186/04-05-2012 απόφαση Υπουργού ΠΕ.Κ.Α (Φ.Ε.Κ. 1494Β’/2012).
2. β) το Π.Δ. 60/2007, «Προσαρμογή της Ελληνικής Νομοθεσίας στις διατάξεις της Οδηγίας 2004/18/ΕΚ κλπ» (ΦΕΚ64/Α’/16.3.2007), όπως ισχύει.
3. γ) τον Ν.4412/2016 «Δημόσιες Συμβάσεις Έργων, Προμηθειών και Υπηρεσιών» (ΦΕΚ Α’ 147)
4. δ) τον Ν.3919/2011, «Αρχή της επαγγελματικής ελευθερίας, κατάργηση αδικαιολόγητων περιορισμών, στην πρόσβαση και άσκηση επαγγελμάτων» (ΦΕΚ 32 Α’/2011).
5. ε) τον Ν.3833/2010, «Προστασία της Εθνικής Οικονομίας – Επείγοντα μέτρα για την αντιμετώπιση της δημοσιονομικής κρίσης» (ΦΕΚ 40 Α’), όπως ισχύει.
6. στ) τον N. 3463/2006 «Κύρωση του Κώδικα Δήμων και Κοινοτήτων» (ΦΕΚ 114/ Α’/30.6.2006) όπως ισχύει σήμερα.

ζ) τον Ν.3852/2010, «*Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης*» (Φ.Ε.Κ. 87/Α/2010)

**Γ. ΕΙΔΟΣ ΔΙΑΓΩΝΙΣΜΟΥ – ΣΥΜΜΕΤΟΧΗ**

Ο παρών Διαγωνισμός χαρακτηρίζεται ως μιας κατηγορίας μελετών, ανοικτός Αρχιτεκτονικός Διαγωνισμός ιδεών, ενός σταδίου, κατά την έννοια του άρθρου 1, παράγραφος 2 της με αρ. Πρωτ. Οικ. 26804/16.06.2011 απόφασης του Υπουργού ΠΕ.Κ.Α. Ο Διαγωνισμός περιλαμβάνει την αρχιτεκτονική μελέτη και είναι στην κρίση του διαγωνιζόμενου να συνεργαστεί και με άλλες ειδικότητες.

Δικαίωμα συμμετοχής έχουν **αρχιτέκτονες**, οι οποίοι κατέχουν την από το νόμο οριζόμενη άδεια άσκησης επαγγελματικής δραστηριότητας αρχιτέκτονα μηχανικού στην Ελλάδα ή σε άλλο κράτος, σύμφωνα με το άρθρο 14 του Ν. 3316/2005, ατομικά είτε ως υπεύθυνοι ομάδας. Για τη συμμετοχή στο Διαγωνισμό δεν είναι προαπαιτούμενη η εγγραφή στο μητρώο μελετητών και η λήψη αντίστοιχης τάξης πτυχίου σύμφωνα με το κεφάλαιο Ε’ (άρθρα 39 και 40) του Ν. 3316/05. Στην **ομάδα των διαγωνιζομένων είναι δυνατόν να μετέχουν και άλλες ειδικότητες, καθώς και φοιτητές** (χωρίς υποχρέωση της Διοργανώτριας Αρχής για οποιαδήποτε καταβολή πέραν των προβλεπόμενων βραβείων).

Κάθε διαγωνιζόμενος – μόνος ή και ως μέλος ομάδας - μπορεί να υποβάλει μόνο μια συμμετοχή.

**Γ1. ΠΑΡΑΔΟΤΕΑ**

Οι διαγωνιζόμενοι δεν δεσμεύονται για τους τρόπους παρουσίασης της πρότασής τους (ελεύθερη χρήση χρώματος, σκιών, ψηφιακής απεικόνισης κ.λπ).

Οι Προτάσεις που θα υποβληθούν στο Διαγωνισμό θα χρησιμοποιούν το Μετρικό σύστημα μέτρησης.

Τα στοιχεία της Πρότασης θα υποβληθούν όπως ορίζονται (επί ποινή αποκλεισμού) στις επόμενες παραγράφους.

**Γ1.1 ΕΚΘΕΣΗ – ΤΕΧΝΙΚΗ ΠΕΡΙΓΡΑΦΗ**

Ο διαγωνιζόμενος είναι ελεύθερος να συμπληρώσει κατά την κρίση του την Έκθεση – Τεχνική Περιγραφή που θα επεξηγεί και θα αιτιολογεί την προτεινόμενη λύση, θα αναφέρει στοιχεία της μελέτης, όπως διατύπωση της κεντρικής ιδέας, βασικών αρχών σχεδιασμού, στόχου της μελέτης, κ.λ.π. και θα περιγράφει με σαφήνεια την προτεινόμενη επέμβαση.

Στην Έκθεση - Τεχνική Περιγραφή, μπορούν να συμπεριληφθούν και στοιχεία αρχιτεκτονικών σχεδίων, σκίτσα, διαγράμματα σκαριφήματα, φωτογραφίες, καθώς και ό,τι άλλο κρίνει πρόσφορο για την καλύτερη κατανόηση της Πρότασης του μέσα στον περιορισμό των 10 σελίδων Α4. Η Έκθεση-Τεχνική Περιγραφή πρέπει να υποβληθεί σε 3 αντίτυπα και να περιλαμβάνει την περιγραφή της προτεινόμενης αρχιτεκτονικής σύνθεσης, την αναλυτική αιτιολόγηση των επιλογών, την ανταπόκριση στις απαιτήσεις της προκήρυξης, την περιγραφή των καινοτομιών και των ιδιαίτερων σημείων της πρότασης που θεωρούνται από τους μελετητές ως τα πλεονεκτήματα της πρότασης, την όσο το δυνατόν αναλυτική περιγραφή των μορφολογικών και κατασκευαστικών χαρακτηριστικών του προτεινόμενου κτιρίου.

Στο άνω δεξιό άκρο της πρώτης σελίδας της έκθεσης θα τοποθετηθεί ο χαρακτηριστικός δεκαψήφιος αριθμός σήμανσης της Πρότασης (οκτώ αριθμητικά ψηφία και δύο του λατινικού αλφαβήτου), ύψους ψηφίων 1 εκ. και χρώματος μαύρου (σε οριζόντια διάταξη).

**Γ1.2 ΠΑΡΑΡΤΗΜΑ ΕΚΘΕΣΗΣ**

Θα υποβληθεί παράρτημα στο τεύχος της έκθεσης (επίσης σε 3 αντίτυπα) με τις σμικρύνσεις σε DIN A3 όλων των σχεδίων που περιλαμβάνονται στις 3 πινακίδες τις αναφερόμενες στην παρακάτω παρ. Γ1.3

**Γ1.3 ΣΧΕΔΙΑ**

Οι διαγωνιζόμενοι υποβάλουν σχέδια Πρότασης, ενδεικτική κάτοψη του κτιρίου, όψεις, ενδεικτικές τομές, σχέδια διαμόρφωσης περιβάλλοντος χώρου, φωτογραφίες, διαγράμματα, σκαριφήματα καθώς και ότι άλλο κρίνουν πρόσφορο για την καλύτερη κατανόηση της πρότασής τους (μέχρι 3 πινακίδες μεγέθους χαρτιού Α0). Στην Πρόταση θα πρέπει να ορίζονται και να αναγράφονται οι θέσεις των προτεινόμενων δομών και οι αντίστοιχες επί μέρους χρήσεις αυτών σύμφωνα με το κτιριολογικό πρόγραμμα, να φαίνονται τα υλικά κατασκευής, να υποβληθούν χρωματικές προτάσεις των όψεων και στοιχεία για την βιοκλιματική λειτουργία του συγκροτήματος.

Οι πινακίδες πρέπει να είναι εκτυπωμένες και επικολλημένες σε άκαμπτο χαρτόνι (τύπου K-mount), και με αυτές ο διαγωνιζόμενος θα λάβει μέρος στην Έκθεση όλων των Προτάσεων που θα πραγματοποιηθεί μετά την ολοκλήρωση της κρίσης.

Η κλίμακα των σχεδίων (κατόψη, όψεις, τομή), που θα χρησιμοποιήσουν οι διαγωνιζόμενοι είναι η 1:100.

Επίσης πρέπει να διευκρινιστεί ότι δεν υπάρχει περιορισμός όσον αφορά τον προσανατολισμό των πινακίδων.

Στο άνω δεξιό άκρο των πινακίδων θα τοποθετηθεί ο χαρακτηριστικός δεκαψήφιος αριθμός σήμανσης της Πρότασης (οκτώ αριθμητικά ψηφία και δύο του λατινικού αλφαβήτου), ύψους ψηφίων 1 εκ. και χρώματος μαύρου (σε οριζόντια διάταξη).

Οι διαγωνιζόμενοι είναι ελεύθεροι να αναζητήσουν υπόβαθρα από οπουδήποτε θέλουν (Δήμους, Πολεοδομίες, ΓΥΣ, Κτηματολόγιο, κ.λπ).

**Γ1.4 CD-ROM που θα περιλαμβάνει σε ψηφιακή μορφή:**

* Τα ηλεκτρονικά αρχεία όλων των πινακίδων (σχέδια, σκαριφήματα, διαγράμματα). Όλες οι πινακίδες θα είναι σε ψηφιακή μορφή έτοιμες προς εκτύπωση (page layout). Όλα τα σχέδια θα παραδοθούν σε μορφή \*.pdf και σε \*.dwg (τύπου Autocad 2009 ή προγενέστερος ή αντίστοιχος συμβατός). Τα αρχεία \*.dwg θα είναι μορφοποιημένα ώστε το εκτυπώσιμο μέρος του σχεδίου να βρίσκεται σε διαμορφωμένο page layout (και όχι model). Τα αρχεία \*.dwg θα συνοδεύονται από τα αντίστοιχα αρχεία εξωτερικής αναφοράς και όλα τα τυχόν συνοδευτικά αρχεία (γραμματοσειρές, αρχεία plot style κ.λπ).
* Την έκθεση περιγραφής της Πρότασης (έκθεση και παράρτημα έκθεσης). Τα κείμενα θα παραδοθούν σε μορφή \*.doc (ηλεκτρονικός κειμενογράφος τύπου Microsoft Word 2010 ή προγενέστερος ή αντίστοιχος συμβατός). Ο έλεγχος της αναγνωσιμότητας των CD-ROM και της συμβατότητας των αρχείων είναι ευθύνη των διαγωνιζομένων.
* Οι εικόνες ή οι φωτογραφίες θα πρέπει υποχρεωτικά να δοθούν και ως ξεχωριστά αρχεία (για τα αρχεία μορφής \*.tiff ή \*.jpeg η ανάλυση θα είναι 300 dpi)

**Γ1.5** Επισημαίνεται ότι κάθε πρόσθετο στοιχείο που θα παραδοθεί εκτός των υποχρεωτικών στοιχείων, (Έκθεση με το παράρτημά της, 3 πινακίδες με σχέδια, CD-ROM), όπως αυτά ορίζονται στις παραγράφους 11.1 έως και 11.4 της παρούσας προκήρυξης δεν θα ληφθεί υπόψη.

Περισσότερες λεπτομέρειες για τα « Παραδοτέα » στην αναλυτική Προκήρυξη.

**Γ2. ΚΡΙΤΗΡΙΑ ΕΠΙΛΟΓΗΣ**

Για την κρίση της Κριτικής Επιτροπής θα ληφθεί υπ’ όψιν ο βαθμός προσέγγισης στους τεθέντες στόχους και κυρίως ως προς:

- την Αρχιτεκτονική σύλληψη και ιδέα (διαμόρφωση αρχιτεκτονικού τοπίου – εκπλήρωση στόχων, κλπ)

- την Τεχνική προσέγγιση (ευκολία υλοποίησης, διάρκεια – αντοχή στο χρόνο, υλοποιήσιμο κόστος έργου, κλπ.)

- την Περιβαλλοντική προσέγγιση (εκπλήρωση στόχων – δημιουργίας χώρων πρασίνου, κλπ)

- την Χωροθέτηση των λειτουργιών (κατασκευή λειτουργικών εγκαταστάσεων παροχής υπηρεσιών, δημιουργία αναγνωρίσιμων προσβάσεων, εξυπηρέτηση Α.Μ.Ε.Α, κλπ)

- τη συμβολή στην αναβάθμιση της εικόνας του κοινωφελούς χώρου

- την πρακτικότητα

Η κριτική Επιτροπή, λαμβάνοντας υπ’όψιν την προβληματική και τις απαιτήσεις του διαγωνισμού και με συγκριτική εξέταση των παραδοθεισών προτάσεων, διατηρεί το δικαίωμα να αποφασίσει την ιεράρχηση και τη βαρύτητα των κριτηρίων που θέτει η παρούσα προκήρυξη.

**Γ3. ΧΡΟΝΟΔΙΑΓΡΑΜΜΑ**

|  |  |
| --- | --- |
| ΠΕΡΙΓΡΑΦΗ | ΗΜΕΡΟΜΗΝΙΑ |
| Αποστολή της περίληψης της προκήρυξης στον Ελληνικό Τύπο και στην ιστοσελίδα του ΤΕΕ  | 1-11-2018 |
| Ανάρτηση προκήρυξης Διαγωνισμού στην ιστοσελίδα της Διοργανώτριας Αρχής  | 1-11-2018 |
| Προθεσμία υποβολής αίτησης για εγγραφή στον κατάλογο συμμετεχόντων του Διαγωνισμού  | 3-12-2018 |
| Προθεσμία υποβολής ερωτημάτων από τους διαγωνιζόμενους  | 17-12-2018 |
| Απαντήσεις στα ερωτήματα  | 24-12-2018 |
| Λήξη προθεσμίας υποβολής Προτάσεων  | 25-2-2019 |

**Δ. ΠΡΟΕΚΤΙΜΗΣΗ ΔΑΠΑΝΗΣ**

**- Χρηματικό ποσό βραβείων**

Κατά τη διαδικασία του Διαγωνισμού (Διαγωνισμός ιδεών) η Κριτική Επιτροπή θα επιλέξει τρεις (3) προτάσεις προς βράβευση, τηρουμένων των προϋποθέσεων της παρούσας προκήρυξης. Επίσης θα υπάρχει η δυνατότητα για εξαγορά τριών (3) αξιόλογων προτάσεων με 1.000 € εκάστη, επιπλέον των βραβεύσεων. Δεν προβλέπεται η ανάθεση μελέτης σε βραβευθείσα Πρόταση από την Διοργανώτρια Αρχή.

Στον Διαγωνισμό θα απονεμηθούν

* 1. Α΄ΒΡΑΒΕΙΟ 6.000 €
	2. Β΄ΒΡΑΒΕΙΟ 3.000 €
	3. Γ’ ΒΡΑΒΕΙΟ 2.000 €

Για τον καθορισμό των βραβείων ( ποσοστών κ.λ.π.) ελήφθη υπόψη το άρθρο 11 παρ.1.3 της Υ.Α. 26804/16-06-2011 Υ.ΠΕ.Κ.Α. (Φ.Ε.Κ. 1427 Β΄/2011), όπως τροποποιήθηκε με την Υ.Α. 22186/04-05-2012 Υ.ΠΕ.Κ.Α. (Φ.Ε.Κ. 1494Β’/2012).

Στα ανωτέρω ποσά περιλαμβάνεται ο ΦΠΑ .

Επίσης θα υπάρχει η δυνατότητα για εξαγορά τριών (3) αξιόλογων προτάσεων με 1.000 € εκάστη, επιπλέον των βραβεύσεων, μετά από υπόδειξη της Κριτικής Επιτροπής και

χωρίς αυτή να είναι δεσμευτική, (συμπεριλαμβανομένου του Φ.Π.Α.) , με την προϋπόθεση της συγκατάθεσης των μελετητών για την παραχώρηση των πνευματικών δικαιωμάτων της μελέτης.

Δεν προβλέπεται η ανάθεση μελέτης σε βραβευθείσα Πρόταση από την Διοργανώτρια Αρχή Πλέον των ανωτέρω, η Διοργανώτρια Αρχή, μετά από υπόδειξη της Κριτικής Επιτροπής και

Για την περίπτωση ισχύει το άρθρο 16 της Υ.Α.26804 Υ.ΠΕ.Κ.Α.

**- Αμοιβή μελών Κριτικής Επιτροπής**

Όσον αφορά την αμοιβή των μελών της 5μελούς Κριτικής Επιτροπής (εξαιρουμένων των υπαλλήλων του Δήμου Πατρέων που ενδεχομένως μετέχουν σ’ αυτήν) του άρθρου 12 της Υ.Α.26804/2011 Υ.Π.Ε.Κ.Α. , όπως τροποποιήθηκε με την Υ.Α. 22186/2012 Υ.Π.Ε.Κ.Α. και τα ισχύοντα του άρθρου 21, του Ν.4024/2011(ΦΕΚ 226Α/27-10-2011), αυτή θα προκύψει με βάσητων αριθμό των συνεδριάσεων της επιτροπής που θα λάβουν χώρα.

Για την κάλυψη της δαπάνης της εκτός έδρας μετακίνησης των μελών της Κριτικής Επιτροπής εφαρμόζονται οι διατάξεις του Ν.2685/1999 και του άρθρου 9 του Ν.3833/2010 όπως ισχύουν.

**- Συνολική δαπάνη**

1ο ΒΡΑΒΕΙΟ 6.000 €

2ο ΒΡΑΒΕΙΟ 3.000 €

3ο ΒΡΑΒΕΙΟ 2.000 €

Αθροισμα **11.000**

Εξαγορά μελετών 3.000,00

Αμοιβή επιτροπής 1.000,00

Σύνολο **15.000,00**

Σε όλες τις ανωτέρω αμοιβές, τα ποσά τίθενται συμπεριλαμβανομένου του Φ.Π.Α.

|  |  |  |
| --- | --- | --- |
| Συντάχθηκε | Ελέγχθηκε | Θεωρήθηκε |
|  | Ο Προϊστάμενος | Η Προϊστάμενη της ΔιεύθυνσηςΑρχιτεκτονικού Έργου – Η/Μ |
|  |  |  |
|  |  |  |
| Β. Βανταράκης | Δ. Νικολάου | Ελένη Αλεξοπούλου |
| Πολιτικός Μηχ. με Α’ β. | Πολιτικός Μηχ. με Α’ β. | Αγρ. Τοπ. Μηχ. με Α’ β. |

**Εγκρίθηκε με την υπ’ αρ. 696/2018 Απόφαση του Δημοτικού Συμβουλίου**

**Πάτρα / /2018**

**Ο Δήμαρχος Πατρέων**